ஓலா விவகாரத்தின்போது, ஓலா ஓட்டுனரின் முதலாளி ஷெரீஃப், ஓட்டுனரின் தாய், தம்பி முதலியோருடன் இந்து நாளிதழின் ஆசிரியரை சந்திக்கும் முயற்சி தோல்வியில் முடிந்ததும், இதை சும்மா விடுவதில்லை என்கிற வைராக்கியத்துடன், ஷெரீஃபை அழைத்துக்கொண்டு, தாம்பரம் களப்போராளி ரூபத்தில் இந்து ரெஸிடெண்ட் எடிட்டரை அவர் கேபினில் சந்தித்து, அரை மணி நேரம் அவருடன் வாதிட்டேன். அவரோ யார் அந்த விமலாதித்த மாமல்லன் என்று தெரிந்துகொள்வதிலேயே குறியாக இருந்தார். பேஸ்புக் மூலம் தெரிய வந்தவர். ஆண்ட்டி ஒரு கொலைசெய்தாள் என்கிற கட்டுரையை எழுதி ஓலா விவகாரத்தில் உண்மையில் நடந்தது என்ன என்பதை உலகுக்குத் தெரியப்படுத்தியவர் என்பதற்கு மேல் எனக்குத் தெரியாது எனச் சொல்லவும், அவர் எழுத்தாளர் மட்டுமல்ல, மத்திய வருவாய் துறையில் சீனியர் இண்டெலிஜென்ஸ் ஆபீஸராக இருப்பவர் என்பது எங்களுக்குத் தெரியும் என்று சுரேஷ் குமார் அவர்கள் என்னிடம் கூறவும், இது நீங்கள் சொல்லிதான் எனக்கே தெரியும் எனக்கூறி, ஓலா டிரைவர் கைதானதே உங்கள் நிருபர்கள் நிருபரின் பொறுப்பின்மையாலதான் எனவே மன்னிப்பை வெளியிடவேண்டும் என்பதை வலியுறுத்துவதில் நான் முனைப்பாயிருந்தேன். நீங்கள் சொல்வதை ஏற்கிறேன், அந்த டிரைவரின் கைதுக்கு ஒரு விதத்தில் நாங்களும் காரணம், அதற்கு மன்னிப்பு வெளியிடுவது மட்டுமே தீர்வில்லை. தவறுக்கு வருந்துகிறோம் என்று ஒரு வரி வெளியிடுவது எங்களுக்குப் பெரிய விஷயமே இல்லை. டிரைவர் பெயிலில் வந்ததும் முதல் காரியமாய் இங்கு அழைத்து வாருங்கள், அவர் தரப்பைக் கூறட்டும். அதை அப்படியே வெளியிடுகிறோம் என்று கூறியபின்பே இந்த் அலுவலகத்தைவிட்டு வெளியேறினேன். ஓலா ஓட்டுனர் பெயிலில் வெளிவந்ததும் மறுநாள் அது பெரிய செய்தியாய் வெளியானது. அதை ஒப்பிட்டால் இந்த ஆக்ஸ்போர்ட் யுனிவர்சிடி பிரஸ்ஸில் மெய்ல் பெற்றதெல்லாம் ஜுஜூபி. இதில் பெரிய காமெடி என்னவென்றால், ஓலா ஓட்டுனரின் பேட்டி வெளியான சுட்டியை பேஸ்புக்கில் வெளியிட்டு, இப்போதுதான் ஓலா டிரைவர் பாதுகாப்பான கைகளில் இருக்கிறார், மாமல்லன் சொல்வதைப் போல சொல்லியிருந்தால் சங்குதான் என்று என்னைப் பார்த்து ஓலா லாயர் கைகொட்டி சிரித்ததுதான். அன்றைக்கு அந்தக் காரியம் முக்கியம், அதைவிட முக்கியம் அவனுக்குக் கார் வாங்கிக்கொடுப்பது. எனவேதான், அந்தச் செய்தி வெளிவர மூலகாரணமே நான்தான் என்பதை எவரிடமும் மூச்சுவிடாமல் இருந்துவிட்டு இப்போது சொல்கிறேன். வேண்டுமென்றால் இருபது நாள் தாடியுடன் இருக்கிற என் போட்டோ எதற்காவது ஓரம் கிழிந்த பிளாட்பார எக்போர்ட் சட்டையை போட்டோஷாப்பில் போட்டு, அதை இந்து ரெஸிடெண்ட் எடிட்டர் சுரேஷ்குமாரிடம் காட்டிக் கேட்டுக்கொள்ளுங்கள் இந்த ஆள் வந்து உங்களைப் பார்த்தானா என்று.